Historia de un amor
Historia de un amor ("Istor ur garantez") zo ur ganaouenn spagnolek eus 1955 savet gant ar sonaozour panameat Carlos Eleta Almarán. E 1956 e voe pennkanaouenn ur film mec'hikan heñvelanvet ma c'hoarie ha ma kane an aktouez arc'hantinat, deuet da vout Mec'hikanez, Libertad Lamarque.

Kanerien
Kanet eo bet gant tud e-leizh: Guadalupe Pineda, Eydie Gormé & Trio Los Panchos, Los Paraguayos, Nicola Di Bari, Abbe Lane, Julio Iglesias, Angélica María, Nana Mouskouri, George Dalaras, Hrysoula Stefanaki, Perez Prado, Laura Fygi, Iva Zanicchi, Dizzy Reece, Pedro Infante, Dalida, Ana Gabriel, Luis Miguel, Luz Casal, Yasar, Cesaria Evora, Lili Boniche, Los Tres Ases, Dany Brillant, Eartha Kitt, Krystyna Janda, Stanisława Celińska, Sargis Maghakyan Sr., Zaz, Il Volo, Miri Mesika, Diego El Cigala, Il Divo, a-douez tud all.

E yezhoù all 
En arabeg (Dak El-Mahroum) gant Cheb Hasni
E galleg (Histoire d'un amour, komzoù gant Francis Blanche) gant Dalida (1957), ha Gloria Lasso (1958)
E poloneg (Moje życie, twoje życie) gant Stanisława Celińska
E portugaleg, gant Cesária Évora
E ruseg (Pervaya vstrecha)
E sinaeg (我的心裡只有你沒有他 / wo de xin li zhi you ni mei you ta), kanet gant Jin Ting (1960) ha Leslie Cheung, ha 我的心裡没有他 (Em c'halon n'eus ket anezhañ/i), komzoù savet gant 陳蝶衣 Chen Die-Yi
 Er film sinaat-taiwanat 臉 Dremm (2009) gant 蔡明亮 Tsai Ming-liang e klever ar ganaouenn en arabeg kanet gant ar c'haner libanat Mohammed Jamal

Enrollet eo bet e 2015 gant Il Divo, pevarad kanerien gant an tenor suis Urs Bühler, ar bariton spagnol Carlos Marín, an tenor stadunanat David Miller hag ar c'haner pop gall Sébastien Izambard, skoazellet gant ar  produer kolombian, gounezer meur a briz Grammy Latino, Julio Reyes Copello, evit an  albom Amor & Pasión embannet gant Il Divo e 2015.

Notennoù

Kanaouennoù spagnolek
Kanaouennoù 1955